তৃণমূলেরই একটি সূত্রের দাবি, এই অবস্থায় দলের কয়েক জন নেতা ঠিক করে ফেলেন, মেরে ধর্না তুলে দেওয়া হবে। সন্ধ্যা ৭টা নাগাদ মোহনপুর ও জাগুলির কয়েক জন নেতা পাকা এ ব্যাপারে সিদ্ধান্ত নেওয়ার পরেই দুষ্কৃতীদের একটা দল ক্যাম্পাসে হামলা চালায়। হরিণঘাটা শহরের টিএমসিপি নেতা রাকেশ পাড়ুইয়ের নেতৃত্বেই হামলা হয় বলে অভিযোগ। যদিও তা উড়িয়ে দিয়ে রাকেশ বলেন, ‘‘ক্যাম্পাসের উল্টো দিকেই আমার বাড়ি। আমায় তো গেটের সামনে দেখা যাবেই!’’